Diego Godin ma' Real Betis Real Betis qablu dwar termini kemm ma' Diego Godin kif ukoll ma' Cagliari għat-trasferiment tal-internazzjonali Urugwajan. Il-player ta' 35 sena m'għadux parti mill-pjanijiet tal-club mis-Sardinja għal dan l-istaġun u ma jistgħux jaffordjaw li jżommu s-salarju tiegħu wara l-pandemija. B'hekk intlaħaq ftehim kemm mal-player kif ukoll mal-club biex jitlesta t-trasferiment. Godin se jaqla' €2m kull staġun għal kuntratt ta' sentejn b'għażla għat-tielet staġun. Id-difensur ċentrali qatta' ħafna mill-karriera tiegħu ma' Atletico Madrid qabel ingħaqad bi free transfer ma' Inter fl-2019, imbagħad mar jilgħab ma' Cagliari sena wara b'kuntratt sa Ġunju 2023. Huwa kien ukoll marbut ma' Besiktas u Villarreal matul dan is-sajf, iżda jidher d-difensur sab dak kollu li kien qed ifittex ma' Real Betis. Godin skorja tmien goals f'146 dehra mal-Urugwaj.